Document ID: 31997R1085

ΚΑΝΟΝΙΣΜΟΣ (ΕΚ) αριθ. 1085/97 ΤΗΣ ΕΠΙΤΡΟΠΗΣ της 13ης Ιουνίου 1997 που τροποποιεί τον κανονισμό (ΕΚ) αριθ. 2505/96 του Συμβουλίου με μια αύξηση της αυτόνομης δασμολογικής ποσόστωσης για δίσκους (wafers) από πυρίτιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2505/96 του Συμβουλίου, της 20ής Δεκεμβρίου 1996, για το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα που τροποποιεί τον κανονισμό (ΕΚ) αριθ. 3059/95, για τον άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα (πρώτη σειρά 1996), καθώς και τις λεπτομέρειες παράτασης ή προσαρμογής των εν λόγω ποσοστώσεων (1), και ιδίως το άρθρο 6,
Εκτιμώντας:
ότι, η ποσότητα της ποσόστωσης σχετικά με τους δίσκους (wafers) ενισχυμένου πυριτίου (αύξων αριθμός 09.2946) δεν είναι επαρκής για την κάλυψη των αναγκών της κοινοτικής βιομηχανίας 7 ότι πρέπει να αυξηθεί η ποσότητά της κατά μέγιστο έως 50 % σε σχέση με το άρθρο 6 παράγραφος 2 του κανονισμού (ΕΚ) αριθ. 2505/96 7 ότι είναι αναγκαίο κατά συνέπεια να τροποποιηθεί ο εν λόγω κανονισμός με ισχύ από την 1η Ιανουαρίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για τον αύξοντα αριθμό 09.2946 του πίνακα του παραρτήματος Ι του κανονισμού (ΕΚ) αριθ. 2505/96, η ποσότητα της ποσόστωσης «30 000 μονάδες» γίνεται «45 000 μονάδες» για την περίοδο από 1ης Ιανουαρίου μέχρι 31 Δεκεμβρίου 1997.
Άρθρο 2
Ο παρών κανονισμός τίθεται σε ισχύ την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουνίου 1997.

Labels: 3
1
6